לואיס מיגל

לואיס מיגל גז'גו בסטרי (בספרדית: Luis Miguel Gallego Basteri; נולד ב-19 באפריל 1970), הידוע כלואיס מיגל הוא אחד מהזמרים הלטינים המצליחים והפופולרים ביותר באמריקה הלטינית מאז שנות ה-80 המוקדמות. מיגל זכה ב-4 פרסי גראמי הלטיניים וב-5 פרסי גראמי, ובגיל 26, הוא קיבל כוכב בשדרת הכוכבים של הוליווד. הוא מחזיק בשיא של ההופעות הרווחיות ביותר של אומן לטיני. מיגל מכר למעלה מ-90 מיליון תקליטים ברחבי העולם. מיגל נולד בסאן חואן שבפוארטו ריקו לזמר הספרדי המנוח לואיס גאג'גו סאנצ'ז (לואיס ריי) (Luisito Rey) ולשחקנית האיטלקייה, מרסלה בסטרי. במשך שהייתם הקצרה של הוריו באי, נולד בפוארטו ריקו ולאחר מכן כשהוא בן ימים אחדים, עברו הוריו לחיות במקסיקו. ב-1990 קיבל אזרחות מקסיקנית מנשיא מקסיקו. יש לו שני אחים צעירים ממנו, סרחיו ואלחנדרו. אמו של לואיס נעלמה בשלהי 1987 ועד היום לא ידוע מה עלה בגורלה. לואיס מיגל החל את הקריירה שלו בגיל 11. הוא הופיע בתחרויות כישרונות ובילה לצד אביו בהופעותיו. בנוסף הוא הופיע בתוכנית הטלוויזיה של ארנולדו קוודה ושר את השיר "לה מלגונייה". הופעתו הדהימה את המנחה ואת קהל הנוכחים, ובין הופעה להופעה שנתן, אנשי חברת התקליטים של EMI נכחו באחת מההופעות, וחודש לאחר מכן החתימו את לואיס על חוזה הקלטות. ב-1982, הקליט מיגל את אלבומו הראשון "1+1=2 מאוהבים", ועד סוף שנת 1984 הקליט שלושה אלבומים נוספים: Directo Al Corazon (Directo al corazón), Decidete (Decídete) ו-Palabra de Honor (Palabra de honor (album)). בשנה זו התחיל את סיבוב ההופעות הראשון הבינלאומי הראשון שלו מבין רבים, ועשה את הסרט הראשון שלו "Ya Nunca Mas"(Ya nunca más (film)). למרות הביקורות הטובות וההצלחה בקופות, מאוחר יותר בחייו התכחש לואיס לקריירת הסרטים שלו. הוא זכה בתקליט הזהב הראשון שלו על שירי הסרט. בשנת 1985, זכה מיגל לראשונה בפרס גראמי על השיר "אני אוהב אותך כמו שאת", דואט שביצע עם הזמרת הסקוטית שינה איסטון והפך לאומן הלטיני הראשון שזוכה בפרס זה. באותה השנה הוא זכה בפרס "Antorcha de plata" בפסטיבל השירים של צ'ילה, בווינה דל מאר. ב-2004, הוציא מיגל את האלבום " Mexico En La Piel". האלבום הוא אוסף שירי מאריאצ'י מקסיקניים. הוא זכה להצלחה רבה, והפך לאחד מהאלבומים הטובים ביותר של מיגל. האלבום זיכה את מיגל בשני פרסי גראמי. 100,000 עותקים נמכרו בשבוע הראשון ליציאתו רק במקסיקו. ב-2006 שר לטלנובלה "האמת הסמויה" ("La Verdad Oculta") את שיר הנושא שלה "Si Te Perdiera" ("לו איבדתי אותך") שנכתב והולחן על ידי המשורר הספרדי המפורסם מנואל אלחנדרו. באותה שנה הוציא מיגל אלבום לחג המולד בשם "Navidades". ב-6 במאי 2008, יצא אלבומו "Complices". בספטמבר אותה שנה, יצא מיגל לסיבוב הופעות בכל יבשת אמריקה, בספרד, באיטליה ובפורטוגל. ב-22 בספטמבר 2009 יצא למיגל אלבום רמיקס בשם "No Culpes A La Noche". ב-1989, נולד למיגל ולשחקנית סטפני סאלס (Stephanie Salas) בת בשם מישל. מיגל לא הכיר במישל כבתו. בין השנים 1998–2001, יצא מיגל עם הזמרת מריה קארי. ב-2005, החל מיגל לצאת עם הדוגמנית והשחקנית המקסיקנית ארסלי ארמבולה. לזוג שני בנים: מיגל (נולד ב-1 בינואר 2007) ודניאל (נולד ב-18 בדצמבר 2008). מדיה וקבצים בנושא לואיס מיגל בוויקישיתוף אתר האינטרנט הרשמי של לואיס מיגל לואיס מיגל, ברשת החברתית פייסבוק לואיס מיגל, ברשת החברתית אקס (טוויטר) לואיס מיגל, ברשת החברתית אינסטגרם לואיס מיגל, ברשת החברתית טיקטוק לואיס מיגל, סרטונים בערוץ היוטיוב לואיס מיגל, במסד הנתונים הקולנועיים IMDb (באנגלית) לואיס מיגל, באתר AllMovie (באנגלית) לואיס מיגל, באתר אפל מיוזיק (באנגלית) לואיס מיגל, באתר ספוטיפיי לואיס מיגל, באתר סאונדקלאוד (באנגלית) לואיס מיגל, באתר AllMusic (באנגלית) לואיס מיגל, באתר MusicBrainz (באנגלית) לואיס מיגל, באתר דיזר לואיס מיגל, באתר Yandex.Music (ברוסית) לואיס מיגל, באתר Discogs (באנגלית) לואיס מיגל, באתר Songkick (באנגלית) לואיס מיגל, באתר Genius לואיס מיגל, באתר בילבורד (באנגלית) לואיס מיגל, באתר טיידל (באנגלית)